จตุจักรต่อยอด-เปิดไดรฟ์ทรูระยะ 2 เพิ่มบริการใหม่
Google Maps,นายปกครอง พลเมือง ผอ.เขตจตุจักร เปิดเผยว่า ตามที่เขตได้จัดทำโครงการการให้บริการคัดเอกสารทางทะเบียนราษฎร (BMA Drive Thru Service) หรือโครงการจอด คัด จร ในปีงบประมาณ 2560 ที่ผ่านมา โดยถือเป็นสำนักงานเขตแห่งแรกในกรุงเทพมหานครที่เปิดให้บริการคัดสำเนาทะเบียนบ้านโดยไม่ต้องลงจากรถยนต์ และใช้เวลาดำเนินการไม่เกิน 5 นาทีต่อรายการเท่านั้น ซึ่งที่ผ่านมาถือว่าได้รับความสนใจและได้รับเสียงตอบรับที่ดีจากประชาชนผู้ใช้บริการเป็นอย่างมาก ดังนั้น เพื่อเป็นการพัฒนาศักยภาพการให้บริการประชาชนให้ดีขึ้นอย่างต่อเนื่อง และเป็นไปตามนโยบาย NOW ผลักดัน ทันใจ แก้ไขทันทีของ พล.ต.อ.อัศวิน ขวัญเมือง ผู้ว่าฯ กทม. ในด้านการอำนวยความสะดวก และลดขั้นตอนการให้บริการ รวมทั้งเพื่อให้สามารถตอบสนองต่อความต้องการของประชาชน และเกิดประโยชน์สูงสุดต่อพี่น้องประชาชน เขตจึงได้เพิ่มการให้บริการในโครงการจอด คัด จร ให้มากขึ้น จากเดิมที่ให้บริการเฉพาะการคัดสำเนาทะเบียนบ้านเพียงอย่างเดียว เป็นการคัดสำเนาเอกสารที่สามารถสืบค้นได้จากฐานข้อมูลการทะเบียน ได้แก่ ทะเบียนบ้าน ทะเบียนเกิด ทะเบียนคนตาย บัตรประจำตัวประชาชน ทะเบียนสมรส และทะเบียนหย่า เป็นต้น และเพิ่มจำนวนการให้บริการจากเดิม 1 คนต่อ 1 รายการ เป็นไม่จำกัดรายการ,ทั้งนี้ โครงการจอด คัด จร ระยะที่ 2 เป็นการเพิ่มช่องทางให้บริการคัดเอกสารทางทะเบียนให้มีความหลากหลายและครอบคลุมความต้องการในการใช้บริการของพี่น้องประชาชนให้มากขึ้น และเพื่อช่วยลดปัญหาที่จอดรถของสำนักงานเขตจตุจักรที่ไม่เพียงพอต่อการให้บริการประชาชน ลดความแออัดคับคั่งของจำนวนผู้มาใช้บริการด้านงานทะเบียนที่บริเวณชั้น 1 ฝ่ายทะเบียน และทำให้ประชาชนได้รับบริการรวดเร็ว.
นายปกครอง พลเมือง ผอ.เขตจตุจักร เปิดเผยว่า ตามที่เขตได้จัดทำโครงการการให้บริการคัดเอกสารทางทะเบียนราษฎร (BMA Drive Thru Service) หรือโครงการจอด คัด จร ในปีงบประมาณ 2560 ที่ผ่านมา
โครงการจอด คัด จร,เขตจตุจักร,คัดสำเนาทะเบียนบ้าน,บริการไดรฟ์ทรู,บริการด้านงานทะเบียน,ข่าวทั่วไป